
Ambidens nukleofil SN2 reakciójának kvantumkémiai vizsgálata: a CN⁻ + CH3Y [Y = F, Cl, Br, I] esete

Kulcsszavak: SN2 reakció, inverzió, elölről támadás, stacionárius pont, relatív energia
A kvantum- és számításos kémia fejlődésével lehetőség nyílt eddig nem eléggé ismeret módszerek alkalmazására, mely lehetővé tette a bimolekuláris nukleofil szubsztitúciók dinamikájának és mechanizmusának részletes tanulmányozását. A vizsgálatok következtében arra jutottak, hogy a jól ismert mechanizmusokon kívül számos, eddig nem ismert reakcióút létezhet. Ezen fellelkesedve egyre több elméleti és kísérleti kutatócsoport fordítja figyelmét az SN2 rendszerek irányába.Kutatómunkánk célja az volt, hogy feltérképezzük a CN⁻ + CH3Y [Y = F, Cl, Br, I] SN2 reakciók sematikus potenciálisenergia-felültét Møller−Plesset perturbációs módszerrel, majd az így definiált szerkezetek energiáit, geometriáit és rezgési frekvenciáit pontosítsuk explicit-korrelált csatolt klaszter módszerekkel és aug-cc-pVDZ, aug-cc-pVTZ bázisokkal. Ahhoz, hogy a legpontosabb (benchmark) energiaértékeket kapjuk további single-point korrekciós számításokat végeztünk a korábban optimált geometriákon, figyelmbe véve a bázishatást, poszt-(T) korrelációt, a törzselektronok korrelációját és a relativisztikus effektusokat [1]. Továbbá, vizsgáltuk az MP2 módszerek pontosságát különböző eljárások függvényében CCSD(T)-F12b/aug-cc-pVQZ referencia értékekhez viszonyítva. Feladatunk volt még az eredményeinket összevetni a kutatócsoportunk által már feltérképezett NC⁻ + CH3Y [Y = F, Cl, Br, I] SN2 rendszerekkel [2], valamint Roland Wester és munkatársai által elméleti és kísérleti úton is vizsgált CN⁻ + CH3I reakció mechanizmusaival és relatív energiáival [3]. Az eredményeink mind reakciómechanizmusi, mind energetikai szempontból jól alátámasztották a korábbi vizsgálatokat, lehetséges magyarázatot nyújtottak a nagyobb ütközési energiáknál domináns, direkt, hátrafelé szórással járó mechanizmusra.

